Svetlograd

Svetlograd () om Venäman lidn Stavropolin randan keskuzpalan lodehes. Om Petrovskojen lidnümbrikon administrativine keskuz. Edel 2017. vot lidn oli Petrovskojen rajonan Municipaline «Svetlograd-lidn»-ühtnik-lidnankundaks.

 Istorii 
Eländpunktan aluz om pandud vl 1786 kuti Petrovskoje-žilo. Se sai lidnan statusad vl 1965 udenke nügüdläiženke nimenke, valitihe nimed päivoikahan klimatan tagut.

Svetlogradan ižandusen päsarakod oma sömtegimišt (pühävoin tegim, modificiruidud trahmalan tegim, lihakombinat, lindfabrik, villänpurnud), sauvond i sauvondmaterialiden tegimišt (gazbeton), mahusenümbriradajan mašiništon tegimSvetlogradagromaš-kompanijan sait (svetagromash.ru).  om avaitud (adrad), mugažo pakuitezbumagan fabrik om saudud i kalankazvatusen edheotand radab.

 Geografijan andmused 
Lidn sijadase Stavropolin ülüdel, Kalaus-jogen keskjoksmusen randal (Manič-jogen zavodind om Kalausan lanktendan-bifurkacijan sijas, Donan hurapol'ne bassein), sen oiktoil Karamik- ( 14 km pitte) i Kisličanskai Balk- (10 km pitte) ližajogil mugažo, 120 m ü.m.t. keskmäižel korktusel. Kavkazan ezimägišton Kucai-mägi (302 m ü.m.t.) i Baraničj (Бараничья) seištas lidnanno.

Matkad Stavropolihesai om 76 km suvipäivlaskmha. Lähembaižed lidnad oma Blagodarnii vižkümnes kilometras suvipäivnouzmha orhal, raudtedme vai 67 km avtotedme i Ipatovo 50 km pohjoižhe kaikil teil. Svetlograd-raudtestancii sijadase «Stavropol' — Elist»-jonol, sen sauvuz om sätud vl 1915. Svetlograd-sodalendimpöud levigandeb kaks'toštkümnes kilometras lodeheze lidnaspäi.

Klimat om ven kontinentaline. Voden keskmäine lämuz om +11 C°, kezakun-elokun +21,0..+24,2 C°, tal'vkun-elokun −0,3..−1,2 C°.

 Eläjad 
Vl 2010 Venäman rahvahanlugemižen mödhe lidnan eläjiden lugu oli 38 520 ristitud, rajonan (nüg. lidnümbrik) pol', vn 2021 — 35 703 ristitud. Vl 2018 lidnan ristitišt oli 36 358 eläjad. Kaikiš suremb lidnan ristitišt oli vozil läz 40 tuhad eläjid 1996−2009 (40 400 rist. vll 2000−2001).

Rahvahad (enamba 0,4 % vl 2010): venälaižed — 94,1 %, armenijalaižed — 1,1 %, ukrainalaižed — 0,8 %, čiganalaižed — 0,7 %, toižed rahvahad — 2,5 %, rahvahuden ozutandata — 0,8 %.

Ortodoksižen hristanuskondan ph. Mikulai-čudonsädajan jumalanpert'Svetlogradan pühäpertid sobory.ru-saital.  om letud lidnas vll 1999−2007. Mugoi jumalanpert' oli vll 1851−1939, no panihe mantazole. Kaks' tošt olijad pühäpertid oma phh. Petr- da Pavel-apostoloiden jumalanpert' (om saudud vll 2000−2003, vspäi 2019 jumalankodi sädase sen alusel) i Pühän Jumalanmaman Katken pühäpert'. Baptizman jumalanpert' om avaitud.

 Openduz 
Lapsiden opendusen aluzkundad lidnas oma nell'toštkümne nimitadud i nomeruidud päivkodid (nomer 1, 3, 4, 8, 10, 24, 26, 33..36, 38, 40, 47), nell' keskškolad (nomer 2, 4, 5, 7), gimnazii nomer 1 Roman Nikolajenko-sodamehen nimed, licei nomer 3, specialine (korrekcine) škol-internat 8. toižendan nomer 17. Ližaopendusen aluzkundad oma lapsiden sädamižen pert', norišton tehnižen sädamižen keskuz, lapsiden ekologijan keskuz, čomamahtoine škol, muzikškol i sportškol lapsiden täht.

Sijaližed professionaližen opendusen aluzkundad oma Svetlogradan regionaline maižandusen kolledžSvetlogradan regionaližen maižandusen kolledžan sait (svetrsk26.ru). , pedkolledžSvetlogradan pedagogižen kolledžan sait (svetlograd.kov-obr.ru).  i privatine Svetlogradan äiprofil'ne kolledžSvetlogradan äiprofil'žen kolledžan sait (sv-mk.ru). .

 Galerei 

 Homaičendad 

 Irdkosketused 
 Lidnan da Petrovskojen lidnümbrikon tobmuden sait (petrgosk.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Stavropolin randan lidnad
*